Държавен вестник, бр. 15, 2010 г., стр. 33

БРОЙ  15	
Д Ъ Р Ж А В Е Н  В Е С Т Н И К 	
СТР.  33  
1. цената на услугата, ако тя не е определена 
предварително; в случай че е невъзможно да 
бъде дадена точна цена, доставчикът предоставя 
информация относно метода за изчисляване на 
цената, така че тя да може да бъде проверена;
2. професионалните правила, приложими в 
държавата членка на установяване, и начина 
за достъп до тях – по отношение на регулира­
ните професии;
3. други извършвани услуги и партньорства, 
които са пряко свързани с предоставяната ус­
луга, и за мерките, предприети с цел избягване 
конфликт на интереси; тази информация се 
включва във всеки информационен документ, 
в който доставчиците представят подробно 
описание на своите услуги;
4. кодекси за поведение, с които доставчикът 
трябва да се съобразява, и адреса, където по 
електронен път може да се направи справка с 
тях, като се посочат и наличните езикови версии;
5. достъпа до извънсъдебни средства за 
разрешаване на спорове, регламентирани в 
кодекс за поведение или от търговско друже­
ство или професионална организация, чийто 
член е доставчикът, както и начина за достъп 
до подробна информация за характеристиките 
и условията за ползване на тези средства за 
уреждане на спорове. 
(4) Информацията, която доставчикът пре­
доставя на получателя на услугата, трябва да е 
достъпна, ясна и недвусмислена. Информацията 
по ал. 1 и 3 се предоставя преди подписване­
то на договор, а при отсъствието на писмен 
договор – преди началото на предоставяне на 
услугата.
Чл. 25. (1) Доставчиците на услуги, които уп­
ражняват регулирани професии, могат свободно 
да използват търговски съобщения при спазване 
на професионалните правила на съответната 
професия, като гарантират независимостта, 
достойнството и доброто име на професията, 
както и опазването на професионалната тайна.
(2) Ограничения на съдържанието на търгов­
ските съобщения по ал. 1 са допустими само ако 
те са недискриминационни, пропорционални и 
свързани със защита на обществения интерес.
Раздел II
Застраховка за професионална отговорност и 
гаранции
Чл. 26. (1) Когато е предвидено в специ­
ален закон или в акт на Европейския съюз, 
доставчик, който е установен на територията 
на Република България, е длъжен да сключи 
застраховка за професионална отговорност или 
да представи друга гаранция за покритие на 
рисковете от предоставяните услуги.
(2) В случаите по ал. 1, когато предоставя­
ните услуги представляват пряк и специфичен 
риск за здравето или безопасността на полу­
чателя или на трето лице, или за финансовата 
сигурност на получателя, доставчикът сключва 
застраховка за професионална отговорност или 
предоставя гаранция или друг вид обезпечение 
в съответствие с характера и степента на риска.
Чл. 27. (1) Компетентният орган не може 
да изисква застраховка за професионална от­
говорност или гаранция от доставчик, който се 
установява на територията на Република Бъл­
гария и е предоставил еквивалентна гаранция 
в друга държава членка.
(2) В случаите по ал. 1, когато предоставе­
ната гаранция покрива само частично риско­
вете, компетентният орган може да изисква 
допълнителна гаранция, която да обхване 
непокритите рискове.
(3) Когато компетентният орган изисква от 
доставчика да сключи застраховка за професи­
онална отговорност или да предостави друга 
гаранция, той приема като достатъчни доказа­
телства удостоверения или други документи за 
застрахователно покритие, издадени от кредит­
ни институции и застрахователи, установени в 
други държави членки.
Раздел III
Уреждане на спорове
Чл. 28. Доставчиците на услуги са длъжни 
да отговарят на предявените рекламации или 
жалби на получателите в най-кратък срок с 
цел уреждане на спора.
Чл. 29. (1) Споровете между доставчици и 
получатели на услуги се уреждат:
1. по взаимно съгласие;
2. чрез извънсъдебни средства, когато дос­
тавчикът е член на търговско дружество или 
професионална организация, които прилагат 
този механизъм, или чрез помирително про­
изводство по реда на Закона за защита на 
потребителите;
3. по съдебен ред. 
(2) При уреждането на спорове между 
доставчиците и получателите на услуги се 
прилагат и разпоредбите на Закона за защита 
на потребителите и на Закона за задълженията 
и договорите.
Г л а в а  ш е с т а
ОБМЕН НА ИНФОРМАЦИЯ И ВЗАИМНО 
СЪТРУДНИЧЕСТВО МЕЖДУ КОМПЕТЕНТ­
НИТЕ ОРГАНИ
Чл. 30. Компетентните органи, които имат 
правомощия във връзка с упражняването на 
дейности по предоставяне на услуги, участват в 
обмена на информация с компетентните органи 
на другите държави членки чрез Информаци­
онната система на вътрешния пазар (ИСВП).
Чл. 31. (1) За целите на системата по чл. 30 
с решение на Министерския съвет се определят:
1. национален координатор; 
2. делегиран координатор/делегирани коор­
динатори в сферата на услугите;